**VUODEN 2015 ÄITIENPÄIVÄMITALIT**

Äitienpäivänä, 10.5.2015 Valkoisen Ruusun Ritarikunnan Ι luokan mitalin kultaristein saavat

And Ritva, Lahti Nuutinen Raakel, Nurmijärvi  
Hellsten Sisko, Helsinki Ojaniemi Terttu, Kauhajoki  
Hyvönen Inkeri, Keitele Ojanperä Armi, Kittilä  
Honkasalo Marja-Terttu, Forssa Ovaskainen Anita, Valtimo  
Ikävalko, Sirkka-Liisa, Kerava Pennanen Seija, Kiuruvesi   
Jaakkola Eila, Forssa Pernu Aila, Ranua  
Kaartinen Kyllikki, Vantaa Pönkkö Mirja-Leena, Liminka  
Kangas Liisa, Ilmajoki Salo Anu, Multia  
Kaski Alli, Oulu Setälä Sirkka-Liisa, Alavus  
Karvonen Melody, Espoo Sillanpää Helvi, Pori  
Keinänen Maija, Tornio Sivula Armi, Parkano  
Kivioja Arja, Heinola Smedlund Anne, Ii  
Kukkola Terttu, Mikkeli Tahkola Elina, Tampere  
Lampinen Maija-Liisa, Mänttä-Vilppula Tölli Arja, Sievi  
Lindeman Airi, Viitasaari Vuorio Taina, Vehmaa  
Lindström Viveka, Mariehamn Välttilä Taru, Somero  
Makkonen Irene, Savonlinna Vättö Leena, Hämeenlinna  
Manninen Eila, Turku

**Äitienpäivänä 10.5.2015 palkittavien äitien pienoiselämäkerrat ja yhteystiedot**

**Omaishoitaja Ritva Orvokki And (ent. Ahola, o.s. Nurmi), Lahti**

Ritva And syntyi Pälkäneellä 2.1.1938. Kansakoulun käynyt And avioitui vuonna 1975, mutta liitto päättyi eroon 25 vuoden jälkeen. Ritva And on ollut kahdesti naimisissa. Hänellä on yhteensä viisi lasta, joista nuorin syntyi kehitysvammaisena. Ritva And on ollut nuorimman lapsen omaishoitaja tämän syntymästä saakka, lähes 40 vuotta.

Ritva And on toiminut aktiivisesti Lahden Joutjärven seurakunnassa ja Luther-kirkossa. Hän on toiminut Yhteisvastuu-kerääjänä, seurakunnan ystävyystyöryhmässä ja seurakuntaneuvoston varajäsenenä. Lisäksi hän on laulanut kuorossa ja kerännyt lähetyspiireissä varoja eri lähetyskohteisiin. Viimeiset 10 vuotta Ritva And on ollut jäsenenä Lahden sosiaalidemokraattisissa naisissa sekä ollut ehdolla kunnallisvaaleissa.

Ritva And toimii Lahden kaupungin leikkipuistojen kunnossapitotyöryhmässä ja Lahden Hakatornien asuinalueen asukastoimikunnassa. Hän on aktiivinen ja auttavainen ihminen, joka tarvittaessa auttaa lähimmäisiään monenlaisissa arjen askareissa ja kuuntelee heidän huoliaan.

Ritva And  
Paasikivenkatu 10 A 53  
15110 Lahti  
p. 041 463 5475

**Perushoitaja Sisko Anitta Hellsten (o.s. Raninen), Helsinki**

Sisko Hellsten syntyi 28.9.1950 Helsingin maalaiskunnassa viisilapsiseen pienviljelijäperheeseen. Hänen ensimmäinen työpaikkansa oli 16-vuotiaana lastenkodissa Vantaalla. Vuonna 1971 Sisko Hellsten valmistui apuhoitajaksi. Työskenneltyään Katriinan sairaalassa kolme vuotta hän lähti Posiolle terveyskeskukseen hoitotyöhön vuonna 1974.

Sisko Hellsten avioitui filosofian maisteri Heikki Hellstenin kanssa vuonna 1978. Tytär syntyi vuonna 1982. Sisko Hellsten toimi perhepäivähoitajana kahdeksan vuoden ajan. Osa hoidettavista lapsista oli erityistä hoitoa tarvitsevia. Biologisen tyttären ollessa 9-vuotias perheeseen sijoitettiin neljä lasta lastenkodista. Perheessä on kuluneen 24 vuoden aikana kasvanut yhteensä seitsemän sijoitettua lasta. Sisko Hellsten on toiminut sijaisvanhempien kouluttajana ja mentorina.

Seurakunnallista vapaaehtoistyötä hän on tehnyt nuoresta asti. Hän on ollut mm. Helsingin Saalem-seurakunnassa pyhäkoulun opettajana, kerhonohjaajana ja diakoniatyön ohjausryhmässä sekä tehnyt lapsi- ja nuorisotyössä erilaisia hallinnollisia tehtäviä. Diakoniatyön ohjausryhmässä Sisko Hellsten on mukana luomassa menettelyjä lapsiperheiden tukemiseksi.

Sisko Hellsten  
Urputie 10 D  
00410 Helsinki  
p. 040 764 5802

**Postinjakaja Aino Inkeri Hyvönen, Keitele**

Inkeri Hyvönen syntyi 20.3.1931 torppariperheeseen, kolmanneksi nuorimmaksi lapseksi. Muiden sisarusten lähdettyä maailmalle Inkeri jäi hoitamaan kotitilaa ja vanhaa äitiään nuorimman veljensä kanssa. Alle 20-vuotiaana hän aloitti ansiotyön ja kuljetti postia kirkolta kylälle.

Vanhempien veljien saatua lapsia vietti Inkeri Hyvönen kaiken vapaa-aikansa heidän kanssaan. Veljen lapset jäivät orvoiksi 60-luvulla ja heidät olisi sijoitettu eri perheisiin, mikäli Inkeri Hyvönen ei olisi ryhtynyt heidän huoltajakseen. Postinkantajan työn, kotitilan hoidon ja äitinsä omaishoitajana toimimisen ohella naimaton Inkeri Hyvönen kasvatti veljensä lapset aikuisiksi. Lasten muutettua pois kotoa Inkeri Hyvönen otti kasvattaakseen kummityttönsä pienen pojan.

Inkeri Hyvönen sai hankittua kodin järven rannalta ja hänellä oli 80-luvulta asti Pelastakaa Lapset ry:n kautta kesälapsia hoidossaan. Inkeri Hyvönen on ollut Keiteleen kunnanvaltuuston jäsenenä 1969–1976.

Inkeri Hyvönen  
Kummuntie 128 B  
Keitele  
p. 040 822 6946

**Pankkitoimihenkilö Marja-Terttu Honkasalo (o.s. Hautala), Forssa**

Marja-Terttu Honkasalo syntyi 2.12.1946 Kankaanpään Ala-Honkajoella. Merkonomiksi hän valmistui 19-vuotiaana. Vuonna 1969 Marja-Terttu Honkasalo avioitui rehtori Aimo Honkasalon kanssa, jonka kanssa sai viisi lasta. Perhe rakensi kodin Koijärvelle, jossa he ovat asuneet vuodesta avioitumisestaan lähtien. Marja-Terttu Honkasalo valittiin vuoden kojolaiseksi Vuonna 1985. Hän on työskennellyt pankkitoimihenkilönä Koijärven Osuuspankissa.

Marja-Terttu Honkasalo on ollut aktiivinen monissa yhdistyksissä. Vuosina 1979–1990 hän on toiminut Mannerheimin Lastensuojeluliiton Koijärven yhdistyksen sihteerinä, partiolippukunta Koijärven Kurkien aktiivisena perustajajäsenenä, seurakunnan pyhäkoulun ohjaajana, seurakunnan luottamustoimissa sekä Maa- ja kotitalousnaisten jäsenenä. Hän on myös ollut mukana luomassa paikkakunnan lapsille ja nuorille turvallisia harrastusmahdollisuuksia. Marja-Terttu Honkasalo on ollut näkyvä henkilö kyläyhteisössään ja huolehtinut vähempiosaisten perheiden lapsista muun muassa antamalla heille vaateapua.

Marja-Terttu Honkasalo  
Paasikankaantie 18  
31130 Koijärvi  
p. 0400 579 847

**Galleriatyöntekijä Sirkka-Liisa Ikävalko (o.s. Venovirta), Kerava**

Sirkka-Liisa Ikävälko syntyi 29.4.1934 Nurmijärvellä. Vuonna 1956 hän avioitui taidekauppias Johannes Ikävalkon kanssa. Perheeseen syntyi neljä lasta. Perheen isän elämä päättyi traagisesti henkirikokseen, minkä jälkeen Sirkka-Liisa Ikävalko jäi neljän lapsen yksinhuoltajaksi. Perheen elämä oli taloudellisesti tiukkaa.

Lasten kasvettua ja muutettua pois kotoa Sirkka-Liisa Ikävalko muutti Kittilään, Särestöniemeen. Siellä hän teki 18 vuotta talkootyötä Reidar Särestöniemen museossa ja säätiössä huolehtien kahvilasta, näyttelyistä, opastetuista kierroksista, valtiovierailuista, konserteista sekä lasten ja nuorten kuvataide- ja musiikkileireistä. Viimeisten 16 vuoden ajan Sirkka-Liisa Ikävalko on tehnyt huomattavaa kasvatustyötä näkö- ja kehitysvammaisen tyttärenpoikansa kanssa. 80-vuotiaana hän on yhä töissä kulttuurikasvattajana helsinkiläisessä taidegalleria Dixissä.

Sirkka-Liisa Ikävalko  
Marttilankatu 6 c 17  
04260 Kerava  
p. 044 532 4245

**Emäntä Eila Kyllikki Jaakkola (o.s. Erkkilä), Forssa**

Eila Jaakkola syntyi 30.5.1937 Tammelan Hykkilässä. Kansalaiskoulun hän suoritti vuonna 1952. Eila Jaakkola avioitui maanviljelijä Heikki Ilmari Jaakkolan kanssa vuonna 1956 ja perheeseen syntyi neljä lasta. Koko perhe hoiti yhdessä maatilaa: viljelysmaata, metsää ja kanoja. Omien lasten kasvettua aikuiseksi Eila Jaakkola hoiti kylän perheiden lapsia noin 15 vuoden ajan.

Eila Jaakkola on ollut mukana Kojon Nuorisoseura ry:ssä vuosikymmenten ajan, osallistunut Koijärven seurakunnassa muun muassa lähetys- ja diakoniatoimintaan sekä tehnyt monenlaista talkootyötä Kojon kyläyhteisössä.

Eila Jaakkola  
Peräläntie 201  
31130 Koijärvi  
p. (03) 435 2716, 045 258 0380

**Piirtäjä Kyllikki Kaartinen (o.s. Härkönen), Vantaa**

Kyllikki Kaartinen syntyi Ilomantsissa 23.6.1938. Kuusivuotiaana hän sairastui vakavasti selkärangan tuberkuloosiin. Hän pääsi hoitoon Ruotsiin, jossa vietti vuodepotilaana useita vuosia. Sairaus jätti jälkensä lyhytkasvuisuutena ja vääntyneenä selkärankana. Suomeen palattuaan hän oli menettänyt äidinkielen taitonsa. Sairastaminen jatkui 14 vuotta. 20-vuotiaana hän opiskeli kartanpiirtäjäksi.

Valmistumisensa jälkeen hän avioitui ja sai kaksi lasta. Esikoistytär menehtyi kätkytkuolemaan ja aviomies kuoli ennen toisen lapsen syntymää. Kyllikki Kaartinen jäi yksinhuoltajaksi ja työskenteli 22 vuotta kartanpiirtäjänä Joensuussa ja Kuopiossa kunnes jäi sairaseläkkeelle 1983.

Kyllikki Kaartinen on ollut aktiivisesti mukana vapaaehtoistyössä mm. Invalidiliitossa, Kansan Raamattuseurassa ja seurakunnassa. Hän oli mukana perustamassa Kuopioon Emmaus-kirpputoria. Lisäksi hän on ollut Irti Huumeista -järjestön puhelinpäivystäjänä. Kyllikki Kaartinen hän on aktiivinen vankilatyöntekijä Vankien ystävissä ja hän on pitänyt Kristillistä kasvuryhmää Kuopion vankilassa.

Kyllikki Kaartinen  
Vaaralankulma 20 as 9  
01230 Vantaa  
p. 040 558 8302

**Omaishoitaja Tarja Liisa Kangas (o.s. Tynjälä), Ilmajoki**

Liisa Kangas syntyi 13.7.1946 Ilmajoella. Kansakoulun jälkeen hän opiskeli ompelijaksi. Vuonna 1966 Liisa Kangas avioitui rakennusmestari Paavo Kankaan kanssa ja perheeseen syntyi kolme lasta. Perheen esikoinen syntyi keskosena, minkä jälkeen Liisa Kangas jäi kotiäidiksi. Kaksivuotiaana esikoisella diagnosoitiin keskivaikea kehitysvamma ja hän on asunut koko elämänsä kotona.

Liisa Kangas on ollut yhteiskunnallisesti aktiivinen ja toiminut liki 30 vuotta Rengon kylän seurakunnan pyhäkoulunopettajana sekä Diakoniapiirin jäsenenä. Lasten kouluaikana hän oli Rengon ala-asteen johtokunnan puheenjohtaja ja jäsen. Perheen molemmat vanhemmat ovat olleet 40 vuotta mukana Ilmajoen kehitysvammaisten tukiyhdistyksen toiminnassa ja Etelä-Pohjanmaan epilepsiayhdistyksessä. Lisäksi Kankaan perhe on hoitanut kehitysvammaisia lapsia perhehoidossa viikonloppuisin usean vuoden ajan. Liisa Kangas on toiminut myös Ilmajoen kunnan luottamushenkilönä ja edistänyt vammaisten lasten ja nuorten asioita.

Liisa Kangas  
Kiviniementie 109  
60760 Pojanluoma  
p. 040 593 7456

**Ekonomi, HTM-tilintarkastaja Alli Sofia Kaski (o.s. Tahkola), Oulu**Alli Kaski syntyi 13.4.1951 Paavolassa. Hän kirjoitti ylioppilaaksi vuonna 1970, minkä jälkeen suoritti ekonomin ja HTM-tilintarkastajan tutkinnot. Alli Kaski avioitui vuonna 1971 yrittäjä Eero Kasken kanssa. Perheeseen syntyi kymmenen lasta.

Perheestä huolehtimisen ohella Alli Kaski on toiminut Kaskipuu Oy:n talouspäällikkönä 25 vuotta ja tilintarkastajan tehtävissä 30 vuotta. Hän on myös toiminut luottamustoimissa Oulun Osuuspankin edustajistossa, Ylikiimingin 4H-yhdistyksen johtokunnassa, Ylikiimingin Rauhanyhdistyksessä sekä valtionasiamiehenä Ylikiimingin vero- ja tutkijalautakunnassa.

Alli Kaski  
Karahkantie 54  
91300 Ylikiiminki  
p. 040 733 2343

**Monikulttuurisuuden asiantuntija Melody Naghmeh Karvonen (o.s. Izadi), Espoo**

Melody Karvonen syntyi 24.3.1952 Persiassa (nyk. Iran). Hän muutti Saloon vuonna 1973, minkä jälkeen on asunut myös Turussa ja Joensuussa. Joensuussa hän työskenteli arkkitehtitoimistossa rakennuspiirtäjänä sekä poliisilaitoksella suvaitsevaisuus- ja kansainvälisyyskasvatuksen tehtävissä.

Puolisonsa projektipäällikkö Jarmo Karvosen kanssa hän on ollut naimisissa vuodesta 1986 lähtien ja heillä on kaksi lasta. Näiden lisäksi Melody Karvosella on myös kaksi muuta lasta aiemmasta avioliitosta.

Vuodesta 2010 hän on toiminut Suomen Vanhempainliitossa monikulttuurisuuden asiantuntijana. Nykyisin Espoossa perheensä kanssa asuva Melody Karvonen on kouluttautunut ja toiminut monissa eri luottamustehtävissä mm. Suomen Punaisessa Ristissä ja Suomen Bahá’í-yhteisössä. Hänet on palkittu Suomen Ihmisoikeusliiton Ihmisoikeuspuurtajan palkinnolla vuonna 2003 ja Poliisin hopeisella ansiomitalilla vuonna 2005.

Melody Karvonen  
Ratalaaksonkuja 3 A 2  
02760 Espoo  
p. 050 341 8080

**Kotiäiti Maija Liisa Annikki Keinänen (o.s. Juutinen), Tornio**

Maija Keinänen syntyi 9.3.1946 Yli-Iin Pahkakoskella. Kansakoulun jälkeen hän työskenteli mm. kahvilassa, työmaaruokalassa ja lankatehtaalla. Vuonna 1966 hän solmi avioliiton teknikko Erkki Keinäsen kanssa. Perheeseen syntyi yksitoista lasta. Perheen perustamisen jälkeen Maija Keinänen jäi kotiin hoitamaan lapsia ja kotia.

Maija Keinänen on auttanut lähiyhteisössään monia ihmisiä, kuten yksinäisiä vanhuksia. Maija Keinänen on ollut töissä Tornion Vanhainkotiyhdistyksen Koivukodissa, minkä jälkeen jatkanut vapaaehtoisena. Hän on toiminut vanhuksille saattajana lääkäri- ja sairaalareissuilla. Maija Keinäsestä on tullut monelle läheinen ystävä. Maija Keinänen järjestää Koivukodin asukkaille toimintaa kuten leivontatuokioita ja arpajaisia. Kesällä on tehty yhteinen retki Keinästen kesämökille.

Maija Keinänen  
Keisaarentie 17  
95450 Tornio  
p. 0400 499 027

**Perhepäivähoitaja Arja Tyyne Kivioja (o.s. Häyhä), Heinola**

Arja Kivioja syntyi Valkealassa 18.9.1948 tehdastyöläisperheen keskimmäiseksi lapseksi. Kansakoulun jälkeen hän kävi Järvenpään kristillisessä opistossa perhepäivähoitajan kurssin. Vuonna 1968 Arja Kivioja meni naimisiin koneenkuljettaja Timo Kiviojan kanssa. Perheeseen syntyi kaksi tyttöä. Nuorimmaisen synnyttyä Arja Kivioja jäi kotiin hoitamaan lapsia ja suoritti työn ohessa perhepäivähoitajan kurssin täydennyskoulutuksineen.

Työuransa Arja Kivioja aloitti Heinolan maalaiskunnassa, ja kuntaliitoksen jälkeen työsuhde jatkui Heinolan kaupungin palveluksessa. Arja Kivioja on työskennellyt perhepäivähoitajana 35 vuotta. Lasten ja lastenlasten harrastukset ovat saaneet hänet mukaan urheiluseuraan talkootehtäviin. Hoitolasten ja lastenlasten kanssa hän on käynyt säännöllisesti Mannerheimin Lastensuojeluliiton ja seurakunnan perhekahviloissa.

Arja Kivioja  
Kangaspolku 4 B 10  
18300 Heinola kk  
p. 040 552 7598

**Perhepäivähoitaja Terttu Anna-Liisa Kukkola (o.s. Räsänen), Mikkeli**

Terttu Kukkola syntyi 10.10.1947 yrittäjäperheen esikoistyttärenä. 15-vuotiaana hän vietti pikkusiskonsa kanssa kaksi vuotta sisäoppilaitoksessa Sveitsissä. Kansakoulun jälkeen Terttu Kukkola opiskeli kirjanpitoa ja toimistotyötä. Vuonna 1974 hän suoritti perhepäivähoitajan tutkinnon.

Vuonna 1967 Terttu Kukkola meni naimisiin maanmittausteknikko Tuomo Kukkolan kanssa ja perheeseen syntyi neljä lasta. Perheen isä Tuomo Kukkola kuoli vuonna 1986. Vuoden kuluttua tästä Terttu Kukkola aloitti perhepäivähoitajana Mikkelin kaupungilla, missä on työskennellyt jo yli 20 vuotta.

Terttu Kukkola oli perustamassa Mikkelin suomalais-ranskalaista yhdistystä vuonna 1979, minkä toiminnassa on ollut aktiivisesti mukana. Leskeksi jäämisensä jälkeen hän on ollut mukana Yksinhuoltajat ry:ssä ja päiväkoti Untuvikon kummimummina.

Terttu Kukkola  
Kyyhkysenkatu 6  
50190 Mikkeli  
p. 050 582 1847

**Emäntä Maija-Liisa Lampinen (o.s.Jokela), (Pohjaslahti) Mänttä-Vilppula**

Maija-Liisa Lampinen syntyi 26.6.1932 Ruovedellä. Oppikoulua hän kävi viisi luokkaa. Maija-Liisa Lampisen isä kuoli sodassa ja äitikin menehtyi nuorena. Äitinsä kuoleman jälkeen Maija-Leena otti juuri avioituneena (v. 1952) miehensä Tuomo Lampisen kanssa vastuun kotitilasta ja nuoremmasta veljestään. Maija-Liisa ja Tuomo Lampisen perheeseen syntyi kuusi lasta.

Maatilan emännyyden ohella Maija-Liisa Lampinen on osallistunut vapaaehtoistyöhön SPR:n Vilppulan osastossa, Mänttä-Vilppulan seurakunnassa, Pohjaslahti-seurassa, Kolkin nuorisoseurassa, Ylä-Pirkanmaan sotaorvoissa ja Vilppulan eläkeliitossa. Vielä 82-vuotiaana hän on toteuttamassa kerran kuukaudessa Mänttä-Vilppulan seurakunnassa Pohjaslahden vanhusten palvelupäivää.

Maija-Liisa Lampinen  
Jokelantie   
42830 Ylä-Kolkki  
p. 040 575 8960

**Perhehoitaja Airi Tuulikki Lindeman, Viitasaari**

Airi Lindeman syntyi 16.2.1958 Keiteleellä. Kansakoulun jälkeen hän kävi oppikoulun. Vuonna 1979 Airi Lindeman avioitui Ilpo Lindemanin kanssa. Perheeseen syntyi viisi lasta, minkä lisäksi vuosina 1994 ja 2010 perheeseen tuli sijaislapset.

Airi Lindeman on työskennellyt Humppilan vanhainkodissa ja lähetystorilla sekä pitänyt ompelimoa. Perhe on myös kasvattanut hevosia kotitilallaan. Perheen isä on kärsinyt sydänsairaudesta ja vuonna 2007 Airi Lindeman ryhtyikin puolisonsa omaishoitajaksi.

Airi Lindeman osallistuu aktiivisesti Viitasaaren seurakunnan toimintaan. Musiikki on ollut perheelle tärkeä yhteinen harrastus ja lapset ovatkin menestyneet monissa valtakunnallisissa laulukilpailuissa.

Airi Lindeman  
Ilmolahdentie 505  
44500 Viitasaari  
p. 0400 498 879

**Kock Viveka Margareta Lindström, Mariehamn**

Viveka Lindström föddes 4.1.1962 i Hangö. Hon studerade till restaurangkock vid Ålands restaurangskola och till kock vid Karis yrkesskola. Hon ingick äktenskap med övermaskinmästare Mikael Holm, år 2012. Innan familjens barn föddes, arbetade Viveka Lindström på Viking Line -färjorna.

Familjen har fyra barn, två döttrar och två söner. Familjens båda söner är autistiska och gravt utvecklingsstörda. De saknar språk och är rullstolsbundna. Viveka Lindström sköter sönerna i familjens hem samtidigt som hon även ger tid och omsorg till sina döttrar.

Viveka Lindström kämpar tillsammans med sin man för sönernas rättigheter. Hon är aktiv inom De utvecklingsstördas väl, Marthaföreningen och Röda Korset, där hon bland annat var stödperson till en pensionär via vänverksamheten.  

Viveka Lindström  
Mästargränd 7  
22100 Mariehamn  
t. 018 19 753

**Emäntä, yrittäjä Irene Marjut Annikki Makkonen (o.s. Korhonen), Savonlinna**

Irene Makkonen syntyi 24.1.1948 Rantasalmen Ahvensalmen kylässä. Hän kävi kunnallisen keskikoulun sekä karjatalouskoulun ja -opiston, minkä jälkeen valmistui karjatalousteknikoksi. Irene Makkonen meni naimisiin maanviljelijä Juha Makkosen kanssa vuonna 1971. Heille syntyi viisi lasta. Perheen esikoisella todettiin Aspergerin syndrooma, mikä toi arkeen omat haasteensa.

Miehen kotitilan lunastaminen ja kunnostaminen teetti kovasti työtä. Tilannetta hankaloitti myös aviomiehen sairastuminen. Juha Makkosen kanssa maatalousyrittäjänä toimiessaan Irene Makkonen perusti oheen kotileipomon. Hän järjestää edelleen perhejuhlien tarjoiluja ja toimii monen vanhuksen kotiapuna.

Vapaa-ajallaan Irene Makkonen on osallistunut maatalousseuratoimintaan yli 40 vuoden ajan ja on paikallisen kyläyhdistyksen johtokunnassa. Hän käy myös kaksi kertaa vuodessa viikon Valamon luostarissa talkootyössä. Makkosten perheessä on ollut vuosina 1996–2003 Pelastakaa Lapset ry:n kautta kesälapsia.

Irene Makkonen  
Laasalantie 1063  
57310 Savonlinna  
p. 0400 750 198

**Emäntä, ompelija, maalari Eila Annikki Manninen (o.s. Mäki, ent. Nurmela), Turku**

Eila Manninen syntyi 30.1.1921 Turussa. Hän kävi ensin kansakoulun ja sen jälkeen jatkokoulun. Eila Manninen avioitui vuonna 1940. Perhe eli Pöytyällä ja viljeli pientilaa. Tilalla huolehdittiin myös aviomiehen äidistä ja lonkkavikaisesta siskosta. Perheeseen syntyi kuusi lasta, minkä lisäksi perheeseen kuului yksi kasvattilapsi. Perheen esikoispoika menehtyi tuberkuloosiin ja toinen poika menehtyi tapaturmaisesti.

Vuonna 1967 perhe muutti kaupunkiin työn perässä. Eila Manninen työskenteli ompelijana ja myöhemmin maalarina, aina eläkeikäänsä saakka. Avioliiton päätyttyä Eila Manninen avioitui uudelleen, mutta jäi leskeksi vuonna 2000. Eila Manninen on toiminut aktiivisesti Turun baptistiseurakunnassa.

Eila Manninen  
Revontulenkatu 4  
20200 Turku  
p. 050 590 7722

**Kätilö Raakel Johanna Nuutinen (o.s. Hakala), Nurmijärvi**

Raakel Nuutinen syntyi 5.7.1929 Nivalassa yksitoistalapsiseen perheeseen. Hän opiskeli keskikoulussa Jyväskylässä, minkä jälkeen hän opiskeli kätilöksi Helsingin Kätilöopistossa valmistuen vuonna 1950. Valmistumisvuonnaan Raakel Nuutinen avioitui pastori Kauko Nuutisen kanssa. Perheeseen syntyi kuusi lasta.

Raakel Nuutinen toimi kätilönä vuosina 1951–1987. Kirkkoherran vaimon rooli työllisti paljon oman työn ohella, sillä pappilan emännän tehtäviin kuului 1970-luvulle saakka seurakunnan vieraiden majoittaminen ja kestitseminen. Perheenäidin ja kätilön työnsä lisäksi Raakel Nuutinen osallistui aktiivisesti kaikkiin seurakunnan järjestämiin vapaaehtoistöihin.

Raakel Nuutinen  
Heikkiläntie 1  
01900 Nurmijärvi  
p. 040 717 4178

**Emäntä Terttu Tellervo Ojaniemi (o.s. Mäki), Kauhajoki**

Terttu Ojaniemi syntyi vuonna 1941 Kauhajoella. Hän kävi kansakoulun ja avioitui vuonna 1958 maanviljelijä Eero-Matti Ojaniemen kanssa. Perheeseen syntyi 18 lasta. Lapsista kaksi on menehtynyt, toinen pikkulapsena liikenneturmassa ja toinen teini-ikäisenä. Lasten kuolemat olivat perheelle hyvin vaikeaa aikaa. Perhe asui pientilalla Kauhajoella ja hoiti lypsykarjaa.

Terttu Ojanimi sokeutui 80-luvun puolivälissä. Vuonna 1990 tehdyllä leikkauksella näkökykyä saatiin kuitenkin osittain palautettua. Terttu Ojaniemi on osallistunut Suupohjan näkövammaisten järjestämiin kerhoihin ja harrastuksiin.

Terttu Ojaniemi  
Jukolankuja 7b as 7   
61800 Kauhajoki  
Median yhteydenotot pojan kautta/ Markku Ojaniemi p. 050-4916402

**Emäntä Armi Aulikki Ojanperä (o.s. Jokiniemi), Kittilä**

Armi Ojanperä syntyi 15.7.1957 Sodankylän Syväjärvellä seitsenlapsiseen perheeseen. Keskikoulun jälkeen Armi Ojanperä opiskeli karjatalouskoulussa sekä ammattikoulussa keittäjäksi. Hän on työskennellyt sekä Sodankylän kunnan yläasteen asuntola-apulaisena että keittiöapulaisena Lapin keskussairaalassa.

Vuonna 1981 Armi Ojanperä avioitui maanviljelijä Kalle Ojanperän kanssa. Perhe sai kolme lasta kolmessa vuodessa. Avioitumisensa jälkeen, vuodesta 1983, hän on toiminut maanviljelijänä perheen lypsykarjatilalla.

Armi Ojanperä on toiminut aktiivisesti luottamus- ja vapaaehtoistehtävissä. Hän on ollut mukana Vesaisten toiminnassa vuodesta 1987 lähtien sekä toiminut Maatalousnaisissa, Kaukosen urheilijoissa ja kyläseurassa. Kunnan tehtävissä hän on toiminut mm. Kaukosen ala-asteen johtokunnassa, sosiaali- ja terveyslautakunnassa, vapaan sivistystyön lautakunnassa sekä vaalilautakunnassa.

Armi Ojanperä  
Kylätie 45  
99110 Kaukonen  
p. 040 7173472

**Maaseutuyrittäjä Leena Anita Ovaskainen, Valtimo**

Anita Ovaskainen syntyi 7.11.1948 Valtimolla maanviljelijäperheeseen. Hän ryhtyi hoitamaan vanhempiensa kanssa kotitilaa ja tilalla ollutta puhelinkeskusta jo teini-ikäisenä. Hän kävi emäntäkoulun ja suoritti maatalouskerhoteknikon tutkinnon.

Vuonna 1973 Anita Ovaskainen avioitui metsätalousinsinööri Heikki Ovaskaisen kanssa ja jo seuraavana vuonna kotitila siirtyi Anita Ovaskaisen nimiin. Perheeseen syntyi viisi lasta. Anita Ovaskainen hoiti kotitilan työt ja lapset aviomiehen käydessä töissä kodin ulkopuolella. Maatilan oheen Anita Ovaskainen perusti maatilamatkailuyrityksen ja alkoi luomuviljelijäksi jo 90-luvulla.

Anita Ovaskainen on ollut aktiivinen yhteiskunnallinen toimija. Hän on ollut jäsen Valtimon kunnan koulu- ja teknisessä lautakunnassa, yläasteen johtokunnassa sekä ala-asteen kouluneuvostossa. Yhdistystoiminnassa hän on ollut mukana Maamiesseuran, ProAgrian, Maa- ja kotitalousnaisten, Marttojen ja 4H-yhdistyksen toiminnassa. Ovaskaisten maatilamatkailuyrityksessä on ollut nuoria kesätöissä ja maatila oli mukana 4H-liiton Lasten Loma Maalla -toiminnassa.

Anita Ovaskainen  
Kylmäniementie 91  
75700 Valtimo  
p. 0400 371 165

**Emäntä Seija Aulikki Pennanen (o.s. Nousiainen), Kiuruvesi**

Seija Pennanen syntyi Tervossa 6.1.1942. Kansakoulun jälkeen hän opiskeli kansanopistossa ja suoritti karjantarkkailukurssin. Seija Pennanen toimi karjantarkkailijana Sisä-Savossa vuoteen 1968 saakka. Samana vuonna hän avioitui maanviljelijä Tapio Pennasen kanssa. Perheeseen syntyi neljä lasta. Yhdellä perheen tyttäristä on Downin syndrooma. Omien lasten lisäksi perheessä on ollut neljä sisarusta sijaislapsina vuodesta 1989 lähtien.

Seija Pennanen on toiminut Kiuruveden kehitysvammaisten tuki ry:n puheenjohtajana vuosina 1982–1998. Hänellä on ollut luottamustoimia myös Kiuruveden evankelisluterilaisen seurakunnan kirkkovaltuustossa ja diakoniatyön johtokunnassa, Kiuruveden kunnalla, Nivan ala-asteen johtokunnassa ja Alponlähteen kouluneuvostossa. Nykyään Seija Pennanen toimii vapaaehtoisena seurakunnan kirpputorilla ja ystäväpalvelussa.

Seija Pennanen  
Kirkkoharjuntie 13  
74700 Kiuruvesi  
p. 040 824 1043

**Emäntä Aila Pernu (o.s. Raiskio, ent. Petäjäjärvi), Ranua**

Aila Pernu syntyi 8.7.1935 Pudasjärvellä. Hän asui lapsuutensa äitinsä kanssa tädin ja isoäidin luona. Kansakouluaikanaan Aila Pernu toimi piikana. 15-vuotiaana hänet valittiin Kannuksen karjanhoitokouluun, minne hän ei kuitenkaan päässyt opiskelemaan jalan loukkaannuttua.

Vuonna 1955 hän solmi avioliiton ja alkoi toimia emäntänä perheen kotitilalla. Perheeseen syntyi 11 lasta. Perhettä kohtasi suuri suru vuonna 1969, kun perheen isä kuoli onnettomuudessa saamiinsa vammoihin. Tuolloin vanhin lapsista oli 15-vuotias ja nuorin vasta reilun vuoden ikäinen. Suuren perheen taloudellinen tilanne oli tiukka, mutta vaikeista ajoista selvittiin yhdessä.

Vuonna 1971 Aila Pernu avioitui uudelleen ja perheeseen syntyi vielä kolme lasta. Perheen ja maatalon töiden ohella Aila Pernu on toiminut Maatalousseuran johtokunnassa, Maa- ja kotitalousnaisten jäsenenä ja puheenjohtajana sekä kylätoimikunnassa. Vapaaehtoistyötä Aila Pernu on tehnyt SPR:ssä ja Ranuan seurakunnassa.

Aila Pernu  
Toljantie 82 B  
97700 Ranua  
Median yhteydenotot omaishoitaja Aune Kukkosen kautta p. 040 968 8634

**Keittiöapulainen Mirja-Leena Pönkkö (o.s. Tuomiranta), Liminka**

Mirja-Leena Pönkkö syntyi 24.1.1947 Limingalla neljätoistalapsiseen perheeseen. Kansakoulun jälkeen hän avioitui vuonna 1966 kirvesmies Tauno Pönkön kanssa. Perheeseen syntyi 14 lasta. Lasten kasvatus jäi Mirja-Leena Pönkön vastuulle, kun aviomies sairastui vakavasti vuonna 1987. Vuonna 1991 puoliso sai laitospaikan, mutta siihen asti häntä hoidettiin kotona. Tauno Pönkkö menehtyi vuonna 2000.

Puolison kuoleman jälkeen Mirja-Leena Pönkkö kouluttautui keittiöapulaiseksi. Oman suurperheensä lisäksi Mirja-Leena Pönkkö on kantanut vastuuta myös alueen lähimmäisistä. Hän on ollut Kokemäen Seudun Rauhanyhdistyksen jäsen vuodesta 1961 sekä toiminut yhdistyksessä lukuisissa tehtävissä.

Mirja-Leena Pönkkö  
Köyliöntie 56 B  
32810 Peipohja  
p. 0400 799 005

**Sairaanhoitaja Anu Kirsi Maria Salo (o.s. Putkimäki), Multia**

Anu Salo syntyi Multialla 29.3.1973. Peruskoulun jälkeen hän opiskeli ensin perushoitajaksi, sairaanhoitajaksi hän valmistui 1997. Vuonna 1995 hän meni naimisiin asentaja Joona Salon kanssa. Perheeseen syntyi kymmenen lasta. Vuonna 2007 syntyneistä kaksostytöistä toinen menehtyi vauvana.

Työurallaan Anu Salo tekee sairaanhoitajan vastaanotto- ja polikliinista työtä Multian terveysasemalla. Anu Salo on ollut kunnanvaltuutettuna Multian kunnassa vuosina 2005–2009. Anu Salo toimii myös seurakunnan luottamustoimissa, mm. Keski-Suomen sairaalasielunhoidon johtokunnassa sekä varajäsenenä kirkkovaltuustossa ja lapsi- ja nuorisotyön johtokunnassa.

Anu Salo   
Sinervänmäentie 198  
42600 Multia  
p. 040 709 8399

**Perushoitaja Sirkka-Liisa Setälä (o.s. Sillanpää), Alavus**

Sirkka-Liisa Setälä syntyi 10.4.1947 Kurikassa. Kansakoulun jälkeen Sirkka-Liisa Setälä opiskeli Kauhajoen kansanopistossa ja Oulun apuhoitajahoitajakoulussa. Valmistumisensa jälkeen hän meni töihin Alavuden vanhainkotiin (nyk. Vanhainkoti-Palvelukeskus Lukkarinhoviin), jossa hän työskenteli eläkeikäänsä saakka. Sirkka-Liisa Setälä sijaistaa edelleen yöhoitajaa tarvittaessa. Vuonna 1969 hän avioitui työnjohtaja Reijo Setälän kanssa. Perheeseen syntyi 14 lasta.

Sirkka-Liisa Setälä on toiminut Alavuden kirkkovaltuustossa ja -neuvostossa, diakoniavastuuryhmässä sekä seurakunnan kylä- ja korttelineuvostossa. Lisäksi hän on toiminut Alavuden Rauhanyhdistyksen johtokunnassa, diakoniatoiminnassa, pyhäkoulunopettajana ja järjestänyt vanhusten ”Tiistaikerhoa”. Hän lukee vapaaehtoistyönä paikallista Viiskuntalehteä äänitteeksi henkilöille, jotka eivät voi lukea.

Sirkka-Liisa Setälä  
Sepäntie 8  
63300 Alavus  
p. 040 518 6954

**Osastoapulainen Helvi Maria Sillanpää (o.s. Koskinen), Pori**

Helvi Sillanpää syntyi 3.2.1937 Kiukaisilla. Hän kävi kansakoulun jälkeen osastoapulais- ja laitossiivoojakurssin. Helvi Sillanpää avioitui autonkuljettaja Raimo Sillanpään kanssa vuonna 1954. Perheeseen syntyi seitsemän lasta. Perheen isä menehtyi työtehtävissä liikenneonnettomuudessa vain 30-vuotiaana. Helvi Sillanpää jäi yksin 26-vuotiaana seitsemän lapsen kanssa.

Perheen taloudellinen tilanne oli tiukka, minkä vuoksi Helvi Sillanpään oli tehtävä montaa työtä samanaikaisesti. Lasten tultua kouluikään hän alkoi tehdä kokoaikaista työtä. Helvi Sillanpää sai kokoaikaisen osastoapulaisen työn Porin kaupungin Liinaharjan vanhainkodista vuonna 1970. Raskas työ vaati veronsa ja Helvi Sillanpää jäi työkyvyttömyyseläkkeelle vuonna 1991. Työuransa aikana hän oli luottamusmiehenä ja 70-luvulla ja osallistui katulähetyksen toimintaan.

Helvi Sillanpää  
Itsenäisyydenkatu 59 A 12   
28100 Pori  
p. 044 2544789

**Henkilökohtainen avustaja, emäntä Armi Helena Sivula (o.s. Lilius), Parkano**

Armi Sivula syntyi 17.5.1961 Ikaalisissa. Vuonna 1985 hän avioitui maaseutuyrittäjä Aimo Sivulan kanssa. Perhe eli maatilalla Parkanossa, jossa oli karjaa ja maanviljelystä. Perheeseen syntyi 17 lasta, joista kaksi on tarvinnut erityistä tukea pitkäaikaissairauden ja kehitysvamman vuoksi.

Armi Sivula on lasten hoitamisen ohella osallistunut maatilan töihin sekä työskennellyt kodin ulkopuolella lastenhoitajana ja maatalouslomittajana. Tällä hetkellä hän toimii vaikeavammaisen vanhuksen henkilökohtaisena avustajana. Armi Sivula on ollut mukana Parkanon Rauhanyhdistyksen toiminnassa 4–6-vuotiaiden päiväkerhon ohjaajana, raamattuluokan opettajana sekä sisarpiirin vetäjänä. Hän on mukana myös Parkanon seurakunnan toiminnassa.

Armi Sivula  
Silorannantie 491  
39750 Kuivasjärvi  
p. 0400 771 758

**Perhehoitaja Anne Marion Katariina Smedlund, Ii**

Anne Smedlund syntyi 4.3.1971 Iissä. Hän valmistui nuorisotyön ohjaajaksi vuonna 1993, sosionomiksi 2005 ja suorittaa parhaillaan yhteiskuntatieteen maisterin tutkintoa. Anne Smedlund on ollut avoliitossa vuodesta 1993 rakennuttaja Juha Tannisen kanssa. Perheeseen syntyi viisi lasta. Perheessä on tällä hetkellä myös neljä sijaislasta sekä kolme tukilasta. Kaiken kaikkiaan perheessä on ollut neljätoista sijais- ja tukilasta.

Työurallaan Anne Smedlund on toiminut mm. koulukuraattorina, perhetyöntekijänä ja lastensuojelun sosiaalityöntekijänä. Nykyään hän toimii täysipäiväisenä perhehoitajana ja sivutoimisesti lastensuojeluun sekä perhetyöhön liittyvän Lasten Kaste -projektin työntekijänä 31.12.2014 saakka. Vapaaehtoistehtävissä hän on osallistunut Mannerheimin Lastensuojeluliiton Iin yhdistyksen, Iin urheilijoiden toimintaan ja Aseman koulun vanhempainyhdistyksen toimintaan.

Anne Smedlund  
Suvantolantie 12 B  
91100 Ii  
p. 040 742 4367

**Perhehoidon ohjaaja Elina Tuulikki Tahkola (o.s. Valtonen), Tampere**

Elina Tahkola syntyi 20.3.1959 Tampereella kaksilapsiseen yrittäjäperheen esikoisena. Ylioppilaaksi kirjoittamisen jälkeen hän kävi talouskoulun, opiskeli somistajaksi ja kauppateknikoksi sekä suoritti perhepäivähoitajan ammattitutkinnon. Vuonna 1980 hän solmi avioliiton yrittäjä Pekka Tahkolan kanssa. Perheessä on yhteensä viisi lasta, joista yksi sijoitettiin perheeseen kahdeksan kuukauden ikäisenä.

Elina Tahkola toimi perhepäivähoitajana 20 vuotta ja sen jälkeen kriisiperheen äitinä kuusi vuotta. Kuuden vuoden aikana perheessä asui yhteensä 63 lasta tai nuorta. Lasten sijoitukset kestivät muutamasta päivästä yli vuoteen.

Vapaaehtoisena Elina Tahkola toimi asuinalueelleen perustamansa perhekerhon ohjaajana sekä lähikoulun vanhempainyhdistyksessä. Elina Tahkola on työskennellyt lastenhoitajana päiväkodissa, iltapäiväkerhon ohjaajana ja nykyisin perhehoidon ohjaajana PerhehoitoKumppanit Suomessa Oy:ssä vuodesta 2008 lähtien.   
  
Elina Tahkola  
Saarikorventie 4  
33420 Tampere  
p. 044 294 0948

**Laitoshuoltaja Arja Annikki Tölli, Sievi**

Arja Tölli syntyi 10.12.1955 Nivalassa. Vuonna 1976 hän valmistui lastenhoitajaksi ja myöhemmin vuonna 2011 kouluttautui laitoshuoltajaksi. Arja Tölli avioitui vuonna 1980 maa- ja metsätalousyrittäjä Tapani Töllin kanssa. Perheeseen syntyi 14 lasta. Vuosina 1976–1983 Arja Tölli työskenteli lastenhoitajana Nivalan sairaalan lastenosastolla. Sen jälkeen hän jäi kotiin hoitamaan kasvavaa perhettään ja miehensä tueksi tilanhoitoon.

Perhe on asunut vuodesta 1981 Sievin Kiiskilänkylässä Hyvälän tilalla. Arja ja Tapani Tölli kasvattivat lihakarjaa ja viljelivät viljaa vuoteen 2011 saakka. Omien lasten kasvaessa ja aloittaessa koulua Arja Tölli toimi perhepäivähoitajana. Nykyisin hän toimii laitoshuoltajana Reisjärven Kristillisellä opistolla. Arja Tölli on toiminut Kiiskilän Rauhanyhdistyksen päiväkerhon ohjaajana, esikoulun- ja pyhäkoulunopettajana sekä perhe- ja diakoniatyössä. Hän on ollut myös Kiiskilän kylätoimikunnan jäsen.

Arja Tölli  
Reisjärventie 1413  
85470 Kiiskilampi  
p. 050 349 1953

**Yrittäjä, omaishoitaja Taina Terhikki Vuorio (o.s. Soranko), Vehmaa**

Taina Vuorio syntyi 16.11.1962 Vehmaalla. Peruskoulun jälkeen hän opiskeli ravintola- ja emäntäkoulussa. Hän meni naimisiin sähköurakoitsija Matti Vuorion kanssa vuonna 1990. Perheeseen syntyi kolme tytärtä. Perheen isä kävi kodin ulkopuolella töissä ja äiti hoiti lapsia kotona. Matti Vuorio sairastui vakavasti vuonna 2009, minkä jälkeen Taina Vuorio on työskennellyt hänen omaishoitajanaan. Lasten ollessa pieniä Taina Vuorio toimi perhepäivähoitajana, minkä jälkeen hän perusti oman yrityksen kodin pihapiiriin.

Taina Vuorio on ollut yhteiskunnallisesti aktiivinen ja toiminut Uudenkaupungin koulutuslautakunnassa vuodesta 1997 lähtien. Hän on ollut Kammelan ja Pyhämaan koulujen johtokunnassa, kaupungin opetus- ja kasvatuslautakunnassa sekä Vakka-Suomen Epilepsiayhdistyksessä.

Taina Vuorio  
Kettelintie 137  
23930 Pyhämaa  
p. 0400 717 157

**Emäntä, merkonomi, lähihoitaja Taru Eira Inkeri Välttilä (o.s. Mäkelä), Somero**

Taru Välttilä syntyi 20.11.1956 Jokioisilla. Vuonna 1978 hän valmistui merkonomiksi ja vuonna 2014 lähihoitajaksi. Vuonna 1975 Taru Välttilä avioitui maatalousyrittäjä Antti Välttilän kanssa. Perheeseen syntyi viisi lasta. Perhe muutti miehen kotitilalle vuonna 1983 ja Taru Välttilästä tuli päätoiminen maatalon emäntä. Appivanhemmat asuivat samassa pihapiirissä ja Taru Välttilä kävi päivittäin hoitamassa liikuntakyvytöntä anoppiaan.

Ennen maatilalle muuttoa hän työskenteli pankkivirkailijana ja teki opettajan sijaisuuksia. Nykyisin Taru Välttilä työskentelee muistisairaiden vanhusten parissa. Vapaa-ajalla hän on opiskellut aktiivisesti, laulanut kuorossa ja toiminut pyhäkoulunopettajana.

Taru Välttilä  
Jaatilantie 426  
31400 Somero  
p. 0400 439 027

**Yrittäjä Leena Kristiina Vättö (o.s. Hirvonen), Hämeenlinna**

Leena Vättö syntyi Riihimäellä 18.2.1955. Ylioppilaaksi kirjoittamisen jälkeen hän opiskeli vajaamielishoitajaksi ja valmistui vuonna 1980. Vuonna 1981 hän avioitui energiakonsultointijohtaja Juhani Vättön kanssa. Perheeseen syntyi neljä lasta. Kun lapset olivat pieniä, Leena Vättö työskenteli kotiäitinä ja perhepäivähoitajana. Vuonna 2003 hän perusti kotipalveluyrityksen ja jatkaa edelleen yrittäjänä. Lastensa ollessa koulussa hän toimi omien vanhempiensa omaishoitajana.

Leena Vättö oli 20 vuoden ajan eri koulujen vanhempainyhdistyksissä ja Vanhempainliiton edustajistossa. Hän oli myös perustamassa Hämeenlinnan Seudun Vanhempainyhdistystä vuonna 2002. Sen puheenjohtajana ja sihteerinä hän on toiminut yhteensä kymmenen vuoden ajan.

Leena Vättö  
Verhonkatu 19  
13130 Hämeenlinna  
p. 050 331 8244